Инструкциї у вязи зоз пополньованьом Прияви на Конкурс за реґресованє превоженя школярох штреднїх школох на териториї АП Войводини за 2018. рок и провадзацих таблїчкох у прилогу

1. Прилог число 1 и Прилог число 1а ше одноша на вкупни **трошки превоженя** школярох -путнїкох штреднїх школох на рочним уровню по важацих ценох и релацийох путованя. Калкулацию ше роби на основи цени мешачней школярскей карти. Кед на даєдних релацийох нє иснує орґанизоване превоженє, компетентни општински/городски орґани даваю калкулацию трошкох превоженя за поєдини релациї и на таки способ утвердзую вкупни трошки превоженя. Число школярох приказаних собирно у таблїчкох 1 и 1а би ше требало складац зоз числом школярох хтори приказани и у Списку школярох – Прилог число 3 и у Прияви у точки число 7.
2. У Прияви под точку 5 ше уноши податок яки ше вимага на мено **реґресу** од Покраїнского секретарияту за образованє, преписаня, управу и национални меншини-национални заєднїци, а у точки 6 ше приказує суму средствох яку ше планує видвоїц за **реґрес** зоз **власних средствох** єдинки локалней самоуправи (нє рахуюци средства од Покраїнского секретарияту). Сума податкох у точки 5 и 6 нє може буц векша як сума потребних средствох за **трошки превоженя** школярох путнїкох штреднїх школох яки приказани у Прилогу число 1 и 1а.
3. У Прилогу число 3 як и у калкулацийох, у складзе зоз Правилнїком о условийох реґресованя превоженя школярох штреднїх школох у Автономней Покраїни Войводини („Службени новини АПВ'' число 6/17 и 7/18) треба приказац лєм **школярох хтори каждодньово путую од места биваня по школу и назад.** Єдинки локалней самоуправи хтори обезпечую списки школярох од штреднїх школох на териториї локалней самоуправи, исти треба же би ажуровали, так же би ше приказало лєм школярох з местом биваня на териториї локалней самоуправи (пре керованє дуплованя одредзеного числа школярох). Список школярох - путнїкох ше пририхтує за школски 2017/2018. рок як єдинствену таблїчку зоз **єдинствену нумерацию шорного числа** з обовязним подписом и печацом компетентного орґану єдинки локалней самоуправи. Пре швидши и ефикаснєйши обробок конкурсних приявох, модлїме Вас же би податки за шицких школярох були комплетни.

**Прилог число 1 и Прилог число 1а** обовязно треба доручиц и у електронскей форми на е-mail адресу:

 varga.endre@vojvodina.gov.rs